HMPRO วิ่งฉิว 5% ลุ้นกำไร Q1/61 พุ่ง 1.2 พันลบ.รับเศรษฐกิจไทยโต โบรกฯแนะซื้อเป้า 15.50 บ.
HMPRO วิ่งฉิว 5% ลุ้นกำไร Q1/61 พุ่ง 1.2 พันลบ.รับเศรษฐกิจไทยโต โบรกฯแนะซื้อเป้า 15.50 บ. โดยปิดตลาดวันนี้อยู่ที่ระดับ 15 บาท เพิ่มขึ้น 0.70 บาท หรือ 4.90% สูงสุดที่ระดับ 15.10 บาท ต่ำสุดที่ระดับ 14.30 บาท มูลค่าการซื้อขาย 1.07 พันล้านบาท
30 พ.ค. 2561

ผู้สื่อข่าวรายงานว่า ราคาหุ้น บริษัท โฮม โปรดักส์ เซ็นเตอร์ จำกัด (มหาชน) หรือ HMPRO ปิดตลาดวันนี้อยู่ที่ระดับ 15 บาท เพิ่มขึ้น 0.70 บาท หรือ 4.90% สูงสุดที่ระดับ 15.10 บาท ต่ำสุดที่ระดับ 14.30 บาท มูลค่าการซื้อขาย 1.07 พันล้านบาท

ด้านนักวิเคราะห์ บลเคทีบี (ประเทศไทย) ระบุในบทวิเคราะห์ คาดการณ์กำไรสุทธิ HMPRO ในไตรมาส 1/61 ที่ 1.2 พันล้านบาท เพิ่มขึ้น16.6% เทียบกับปีก่อน เนื่องจากฐานทีต่ำในไตรมาส 1/60 แต่จะลดลง 20% จากไตรมาสก่อนหน้า
ขณะที่ในไตรมาส 1/61 ความเชื่อมั่นผู้บริโภคยังมีแนวโน้มดี ดัชนีความเชื่อมั่นของผู้บริโภคที่เพิ่มขึ้น รวมถึงภาวะเศรษฐกิจการท่องเที่ยวที่เติบโต แม้ว่าอาจจะลดลงจากไตรมาสก่อนจากปัจจัยฤดูกาล พร้อมคาดกำไรปี 61 เติบโต 12% จากการบริโภคที่ยังโตต่อเนื่องรวมถึงการขยายสาขาทั้งในประเทศไทยและมาเลเซีย พร้อมประเมินมูลค่า โดยอิง DCF จาก WACC ที่ 7.6% และ terminal growth 3% ได้ราคาเหมาะสมที่ 15.50 บาท แนะนำ “ซื้อ”